CELEX: C2006/060/44
Language: et
Date: 2006-03-11 00:00:00
Title: Kohtuasi C-460/05: Poola Vabariigi  23. detsembri 2005.  aasta hagi Euroopa Parlamendi ja Euroopa Liidu Nõukogu vastu

11.3.2006   
            
            
               ET
            
            
               Euroopa Liidu Teataja
            
            
               C 60/22
            
         Poola Vabariigi 23. detsembri 2005. aasta hagi Euroopa Parlamendi ja Euroopa Liidu Nõukogu vastu
   (Kohtuasi C-460/05)
   (2006/C 60/44)
   Kohtumenetluse keel: poola
   Poola Vabariik esitas 23. detsembril 2005 Euroopa Ühenduste Kohtule hagi Euroopa Parlamendi ja Euroopa Liidu Nõukogu vastu. Hageja esindaja on Jarosław Pietras.
   Poola Vabariik palub Euroopa Kohtul:
   
               1)
            
            
               tuvastada Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta (1) artikli 33 lõike 2 ning artikli 43 lõike 3 tühisus;
            
         
               2)
            
            
               menetleda asja poola keeles;
            
         
               3)
            
            
               mõista kohtukulud välja Euroopa Liidu Nõukogult ja Euroopa Parlamendilt.
            
         Väited ja peamised argumendid
   Poola Vabariigi Valitsus leiab, et direktiivi 2005/36/EÜ artikli 33 lõike 2 ning artikli 43 lõike 3 praeguses redaktsioonis ebapiisava põhjendamisega on oluliselt rikutud menetlusnormi.
   Need artiklid sisaldasid erisätteid, mida kohaldati üldõdede ning ämmaemandate Poola kvalifikatsiooni suhtes, omandatud õiguste tunnustamise kohta ning kaldusid kõrvale üldõdede ning ämmaemandate omandatud õiguste tunnustamise regulatsioonist, mis kehtis teistes liikmesriikides omandatud kvalifikatsiooni kohta. Direktiivi 2005/36/EÜ põhjendustes ei ole selgitatud, miks on vajalik võtta vastu need erisätted üldõdede ning ämmaemandate, kellel on Poola kvalifikatsioon, omandatud õiguste tunnustamise kohta.
   Põhjenduse puudumine nimetatud meetmete võtmise kohta rikub EÜ asutamislepingu artiklit 253, kuna kõnealused meetmed olid seadusandliku menetluse käigus, mille tulemusel võeti vastu direktiiv 2005/36/EÜ, kaotanud sellise omaduse, mis on meetmetel, mida ei ole vajalik eraldi põhjendada. Vaatamata asjaolule, et nimetatud meetmete sisu oli sätestatud ühinemislepingus, nimelt ühinemislepingu artikli 9 valguses ja direktiivi 2005/36/EÜ väljatöötamise käigus, ei kehti nende meetmete puhul eeldus, et vaid seetõttu on need nõuetekohaselt põhjendatud.
   
      (1)  ELT L 255, 30.9.2005, lk 22.